CELEX: 32006R1022
Language: lt
Date: 2006-07-05 00:00:00
Title: 2006 m. liepos 5 d.  Komisijos reglamentas (EB) Nr. 1022/2006, iš dalies keičiantis Reglamentą (EB) Nr. 1071/2005, nustatantį išsamias Tarybos reglamento (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje taikymo taisykles

6.7.2006   
            
            
               LT
            
            
               Europos Sąjungos oficialusis leidinys
            
            
               L 184/3
            
         
      KOMISIJOS REGLAMENTAS (EB) Nr. 1022/2006
   2006 m. liepos 5 d.
   iš dalies keičiantis Reglamentą (EB) Nr. 1071/2005, nustatantį išsamias Tarybos reglamento (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gruodžio 19 d. Tarybos reglamentą (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje (1), ypač į jo 4 straipsnį, 5 straipsnio 1 dalį ir 12 straipsnį,
   kadangi:
   
               (1)
            
            
               Reglamento (EB) Nr. 2826/2000 3 straipsnyje numatyti kriterijai, kuriais vadovaujantis nustatomos temos ir produktai, kuriems vidaus rinkoje galima taikyti informavimo ir (arba) skatinimo veiksmus. Šios temos ir produktai išvardyti Komisijos reglamento (EB) Nr. 1071/2005 (2) I priede.
            
         
               (2)
            
            
               Pagal Reglamento (EB) Nr. 2826/2000 5 straipsnį, reikia apibrėžti kiekvieno pasirinkto sektoriaus ar produkto gaires, nustatančias kampanijų šiuose sektoriuose bendrąją politiką. Pasirinktų sektorių ir produktų gairės pateikiamos Reglamento (EB) Nr. 1071/2005 II priede.
            
         
               (3)
            
            
               Paukščių gripo krizė sutrikdė pusiausvyrą paukštienos sektoriuje, sukeldama žymų vartojimo sumažėjimą dėl vartotojų pasitikėjimo krizės. Todėl reikėtų numatyti galimybę vykdyti informavimo ir (arba) skatinimo veiklą šiame sektoriuje, siekiant atgaivinti tvarų vartotojų pasitikėjimą, būtent tinkamai juos informuojant.
            
         
               (4)
            
            
               Dėl šių priežasčių paukštiena turėtų būti įtraukta į sąrašą, skirtą reklamuotiniems gaminiams, be to, turi būti apibrėžtos bendros gairės, nustatančios kampanijų šiuose sektoriuose bendrąją politiką.
            
         
               (5)
            
            
               Todėl reikėtų iš dalies pakeisti Reglamentą (EB) Nr. 1071/2005.
            
         
               (6)
            
            
               Šiame reglamente numatytos priemonės atitinka Jungtinio žemės ūkio produktų skatinimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1071/2005 iš dalies keičiamas taip:
   
               1)
            
            
               I priedas papildomas šia įtrauka:
               
                           „—
                        
                        
                           paukštiena“;
                        
                     
         
               2)
            
            
               Į II priedą įtraukiamas šio reglamento priede pateikiamas tekstas.
            
         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. liepos 5 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 328, 2000 12 23, p. 2. Reglamentas su paskutiniais pakeitimais, padarytais Reglamentu (EB) Nr. 2060/2004 (OL L 357, 2004 12 2, p. 3).
   
      (2)  OL L 179, 2005 7 11, p. 1.
   
      PRIEDAS
      Į Reglamento (EB) Nr. 1071/2005 II priedą įterpiamos šios paukštienos sektoriaus gairės:
      
         „PAUKŠTIENA
         1.   Padėties apžvalga
         Smukęs vartotojų pasitikėjimas paukštiena, susijęs su dideliu žiniasklaidos dėmesiu paukščių gripui, pasireiškė žymiu vartojimo sumažėjimu. Todėl reikėtų sustiprinti vartotojų pasitikėjimą Bendrijos kilmės paukštiena.
         Tam reikia, kad būtų teikiama objektyvi informacija apie Bendrijos gamybos sistemas (prekybos standartus) ir kontrolę, kurios yra privalomos kartu su bendro pobūdžio teisės normomis dėl kontrolės ir maisto saugos.
         2.   Uždaviniai
         
                     —
                  
                  
                     Informavimo ir skatinimo kampanijos taikomos tik produktams, pagamintiems ES.
                  
               
                     —
                  
                  
                     Jų tikslas yra:
                     
                                 —
                              
                              
                                 užtikrinti objektyvią ir išsamią informaciją apie Bendrijos ir nacionalines paukštienos produktų gamybos sistemų saugos taisykles; vartotojui pateikti išsamią ir tikslią informaciją apie prekybos standartus,
                              
                           
                                 —
                              
                              
                                 informuoti vartotojus apie paukštienos įvairovę ir organoleptines bei maistines savybes,
                              
                           
                                 —
                              
                              
                                 atkreipti vartotojų dėmesį į atsekamumą.
                              
                           
               3.   Tikslinės grupės
         
                     —
                  
                  
                     Vartotojai ir jų asociacijos
                  
               
                     —
                  
                  
                     Asmenys, atsakingi už pirkimą namų ūkiui
                  
               
                     —
                  
                  
                     Įstaigos (restoranai, ligoninės, mokyklos ir t. t.)
                  
               
                     —
                  
                  
                     Platintojai ir jų asociacijos
                  
               
                     —
                  
                  
                     Žurnalistai ir visuomenės nuomonės formuotojai
                  
               4.   Pagrindinė informacija
         
                     —
                  
                  
                     Paukštienai, kuria prekiaujama Europos Sąjungoje, taikomi Bendrijos teisės aktai, reglamentuojantys visą gamybos grandinę, skerdimą ir vartojimą.
                  
               
                     —
                  
                  
                     Saugos ir patikrinimų priemonės vietoje.
                  
               
                     —
                  
                  
                     Bendri higienos patarimai dėl gyvūninės kilmės maisto produktų manipuliavimo.
                  
               5.   Pagrindiniai kanalai
         
                     —
                  
                  
                     Internetas
                  
               
                     —
                  
                  
                     Ryšiai su visuomenės informavimo priemonėmis ir reklama (moksliniai ir specialieji leidiniai, leidiniai moterims, laikraščiai, kulinarijos žurnalai)
                  
               
                     —
                  
                  
                     Ryšiai su vartotojų asociacijomis
                  
               
                     —
                  
                  
                     Garso ir vaizdo informavimo priemonės
                  
               
                     —
                  
                  
                     Spaudiniai (informaciniai lapeliai, brošiūros ir t. t.)
                  
               
                     —
                  
                  
                     Informavimas prekybos vietose
                  
               6.   Programų trukmė ir taikymo sritis
         Programos turėtų būti taikomos bent vienai valstybei narei arba kelioms valstybėms narėms.
         12–24 mėnesiai, pirmenybę teikiant daugiametėms programoms su kiekvienam etapui nustatytais tikslais.“.